Manastir Dobrska Ćelija
<s>Manastir Dobrska Ćelija pripada Mitropoliji crnogorsko-primorskoj Srpske pravoslavne crkve.</s><s>Nalazi se u Dobrskom Selu, u blizini Cetinja, u prostranoj i dubokoj uvali između brda Dobrštaka, Vrtijeljka i Ceklinštaka.</s>

<s>Prošlost manastira 
U 15. veku selo se pominje pod imenom Dobro, a ponegde i Gornje Dobro.</s><s>Stari naziv selo je dobilo zbog plodnog zemljišta, a današnji zbog položaja kuća koje su do brda.</s><s>Manastir je sagrađen u vreme Ivana Crnojevića, u 15. veku i smatra se da je bio metoh Cetinjskog manastira.</s><s>Sam naziv manastira govori da je na tom mestu prvobitno bila isposnica.</s>

<s>U manastiru je živeo crnogorski vladika Sava Očinić u doba kada je razrušen stari Cetinjski manastir.</s><s>Vladika Sava je sahranjen ispred manastirske crkve gde se i danas nalazi njegova grobnica.</s>

<s>Manastirska crkva 
Manastirska crkva posvećena je Uspenju Presvete Bogorodice i u narodu je nazivaju još Crkva Svete Gospođe.</s><s>Građena je kao jednobrodna građevina sa polukružnom oltarskom apsidom, jednodelnim zvonikom na preslicu i tremom.</s>

<s>Na zapadnu fasadu se naslanja prostrani trem, koji nose dva ozidana masivna stuba i dva drvena.</s><s>Strane trema imaju delimično podignute zidove koji stvaraju neku vrstu kamene klupe koji se produžava i uz zapadnu fasadu crkve.</s><s>Konstrukcija trema je od drveta, a popločan je kamenim pločama.</s><s>Unutrašnjost crkve je zasvedena poluoblnčastim svodom, ojačanim sa dva poprečno postavljena luka.</s><s>Pod je od kamenih ploča.</s>

<s>Ikone na ikonostasu su novijeg datuma i rad su igumanije manastira Brčeli, mati Elikonide.</s><s>U crkvi se čuva delić moštiju Svetog Agatonika.</s>

<s>Manastirski konak 
Manastirski konak predstavlja posebnu arhitektonsku vrednost sa prizemljem građenim u vidu niza lukova, od fino tesanog kamena.</s><s>Konak predstavlja jedan od najlepših i najbolje očuvanih primera narodnog graditeljstva u sklopu sakralnog kompleksa.</s>

<s>Petar II Petrović Njegoš je 1842. godine u manastiru u Dobrskom Selu otvorio narodnu školu, kao drugu otvorenu školu u tadašnjem delu slobodne Crne Gora.</s><s>Škola je u manastiru radila do 1948. godine.</s>

<s>Danas u Ćeliji Dobrskoj žive nastojateljica mati Olimpijada (Vuković) i monahinja sestra Hristina.</s>

<s>Vidi još 
 Spisak manastira Srpske pravoslavne crkve</s>

<s>Izvori</s>

<s>Spoljašnje veze 
 Mitropolija crnogorsko-primorska/Manastir Dobrska Ćelija
 
 Svetigora/Manastir Dobrska Ćelija</s>

<s>Dobrska Ćelija
Dobrska Ćelija
Opština Cetinje</s>

